Laskiaispullat (viljaton, vegaaninen) – Erikoisen Hyvää
Tänä vuonna laskiainen onkin vasta maaliskuussa, ja ystäväni sanoin: mikä upea mahdollisuus ehtiä syömään lukuisia laskiaispullia! Tämä vegaaninen (kananmunaton, maidoton) versio valmistuu ilman viljoja, perunaa tai soijaa.
Taikinaan ei ole lisätty rasvaa tai ylenpalttisesti sokeria, silti lopputulos on mukavan pullamainen ja muheva. Kookoskermaksi suosittelen lisäaineetonta Pirkka Parhaat kookoskermaa, joka viilennettynä vispautuu ja pursottuu upeasti.
5 dl mantelimaitoa (tai muuta soveltuvaa kasvimaitoa)
1 rkl hienoksi jauhettua psylliumia (Finax)
1,75 dl lupiinijauhoja * (kotimaisia jauhoja löytyy Koivunalhon luomutilalta)
(*Tarkista makealupiinijauhojen kontaminaatiotiedot ja muista että raaka-aine voi reagoida ristiin maapähkinän kanssa.)
Sekoita psyllium ja kookossokeri nesteen joukkoon. Anna geeliytyä (noin 15 minuuttia). Lisää omenaviinietikka.
Sekoita kuivat aineet huolellisesti keskenään ja vaivaa taikinaan.
Pyörittele pulliksi (9 pientä tai 6 isoa pullaa) leivinpaperilla peitetylle uuninpellille ja paista 200°C noin 25 minuuttia.
Anna jäähtyä hyvin ennen halkaisemista.
Tarjoa kookoskermavaahdon ja hillon kera. Vinkkejä hyvään kookoskermaan löydät täältä: Vertailussa kookosmaidot ja -kermat.
Posted in Talven herkkuja, YleinenTagged Erikoisen Hyvää, gluteeniton, laskiaispulla, luontaisesti gluteeniton, ohje, pulla, resepti, soijaton, vegaani, vegaaninen, viljatonBy Erikoisen Hyvää
4 Replies to “Laskiaispullat (viljaton, vegaaninen)”
Voiko lupiinijauhon korvata jollain muulla vähemmän eksoottisella jauholla? 🙂
Hei Jessica! Koska lupiinijauhot sisältävät runsaasti proteiinia ja kuitua, niiden korvaaminen 1:1 ei ole ihan yksinkertaista. Lähtisin kokeilemaan esimerkiksi mantelijauho-pofiber-kookosjauhoseoksella + tapiokatärkkelyksellä.
19.2.2019 18:43
Psylliumia saa jauhettuna ja kokonaisina. Käytin kokonaisia ja sain löysän vellin. Sain tehtyä jonkinlaisen pannupullan. Maku oli mainio, ettei sen puoleen!
Hei, kiitos Sanni kommentistasi! Yleensä aina merkitsen reseptiin minkä merkkistä psylliumia olen käyttänyt, sillä näissä tosiaan on eroja, mutta nyt se oli näköjään jäänyt pois – pahoittelut! Käytin ohjeessa Finaxin hienoksi jauhettua psylliumia, lisään tiedon reseptiin.
Edellinen artikkeliEdellinen Mansikkasuklaapalat (gluteeniton, vegaaninen)
Seuraava artikkeliSeuraava Härkäpapufalafelit (vegaaninen, viljaton)